**Külföldi jogi vagy természetes személyek ingatlanszerzésére vonatkozó eljárás szabályaiban bekövetkezett változások 2021. január 1-től**

A külföldiek ingatlanszerzésének engedélyezésére irányuló eljárásokban az illeték összegét 2021. január 1-től a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 1/B. §-a szabályozza, amely szerint az ingatlan tulajdonjogának külföldi jogi vagy természetes személy általi megszerzéséhez szükséges engedély iránt kezdeményezett eljárásért - ingatlanonként - 50 000 forint igazgatási szolgáltatási díjat kell fizetni. Azon külföldi természetes személy, aki a szabad mozgás és tartózkodás jogával rendelkező, illetve letelepedett jogállású személy, és a magyar állampolgárság megszerzését kezdeményezte, lakástulajdonának megszerzéséhez szükséges engedély iránti eljárásért 10 000 forint igazgatási szolgáltatási díjat köteles megfizetni. Az igazgatási szolgáltatási díjat az eljáró hatóság által megjelölt számlára kell megfizetni.

A külföldi jogi vagy természetes személyek ingatlanszerzésének engedélyezésére irányuló eljárásokban fizetendő igazgatási szolgáltatási díjat az ügyfeleknek a **kérelem benyújtását megelőzően az alábbiak szerint szükséges megfizetni.**

- **Számlaszám:** 10049006-00299509

- **Kedvezményezett neve**: Zala Megyei Kormányhivatal

- **Közlemény**: KÜLF + megszerezni kívánt ingatlan helyrajzi száma pl. KÜLF Hévíz 23/H

2021. január 1-től az ingatlan tulajdonjogának külföldi jogi vagy természetes személy általi megszerzésére irányuló eljárás elektronikus úton is kezdeményezhető.